दलित बने रहने में संतोष की अनुभूति कराई और व्यक्तिपूजा ने आदमी से यह विश्वास भी छीन लिया कि वह बिना किसी बैसाखी के खड़ा हो सकता है।
एक दूरस्थ गाँव में रहते हुए भी अमर देश की इन बदलती -बिगड़ती परिस्थितियों का निकट साक्षी सा रहा था और धीरे-धीरे उसके मन में यह एहसास भरता गया था कि इस देश के निम्न और निम्न मध्य वर्ग के लोग जिन में वह स्वयं को भी गिनता था, निकट भविष्य में सम्मान से जीवन जीने का अधिकार नहीं पा सकेंगे। आजादी के लगभग तीस वर्षों में यदि निर्धनता की सीमा सिकुड़ने के बजाय फैली है तो इसका क्या भरोसा कि आगे आने वाले दस-पन्द्रह या बीस वर्षों में इन अभागे लोगों के रहन-सहन में कोई फर्क आएगा ।
कुछ इसी तरह के विचारों ने अमर को भविष्य के प्रति सशंकित बना दिया था। उसकी इस संवेदनशीलता ने उसे यह मानने को बाध्य कर दिया था कि जब तक इस देश की परिस्थितियाँ नहीं बदलतीं, जब तक यहाँ हर आम आदमी के बच्चे के लिए शिक्षा और सम्मानपूर्ण जीवन की सुविधाएँ उपलब्ध नहीं हो जातीं, तब तक बच्चे पैदा करने की कोई तुक नहीं है ।
रमा उसके विस्यों से भली भाँति परिचित थी और उसकी असाधारण संवेदनशीलता से उत्पन्न यातनाओं की साक्षी रह चुकी थी। जब-जब समाचारपत्रों में कोई ऐसी घटना छपी जो इतिहास के चेहरे पर एक मनहूस कील की नरह उभरने वाली थी, जब जब किसी बड़े आदमी के मुँह से बहुत ही घटिया बात निकली और उसे बुद्धिजीवियों ने बहुत बड़ी बात कह कर पुकारा. तब तब अमर की आँखें आसमान के तारों की तरह रात भर जलती रही थीं । रमा को याद है कि एक बार दिल्ली से जब वे ढेर सारी पुस्तकें फुटपाथ से खरीद कर लाए थे, तो एक पुस्तक को लेकर वे कई दिनों तक परेशान रहे थे । पुस्तक अंग्रेजी में थी। शायद बिस्मार्क की जीवनी थी । उस पुस्तक को पढ़ते-पढ़ते वे डायरी मे नोट लेते जाते थे और फिर उन्हें पढ़ कर उसे सुनाते थे । वे कहा करते थे कि इस देश में बिस्मार्क की रिहमल की जा रही है, न सिर्फ बिस्मार्क द्वारा किए गए कामों को दुहराया जा रहा है बल्कि उसके शब्दों और वाक्यो को भी ज्यों का त्यों सरकारी वक्तव्यों और भाषणों में अपनाया जा रहा है और पिछलग्गू बुद्धिजीवियों द्वारा उन्हें मौलिक एवं प्रगतिशील विचार कह कर उछाला जा रहा है।
रमा जानती थी अमर उन गिने-चुने लोगों में है जो सिर्फ अपने लिए जीने को सही जीना न मानकर सबके साथ जीने को सही जीना मानते हैं। उनके लिए उठने का मतलब था सब का एक साथ उठना, आगे बढ़ने का अर्थ था सब का एक साथ बढ़ना । सिर्फ अपने लिए सुविधाएँ जुटाने में वे अक्षम नहीं थे। अपने बच्चों को पढ़ाना-लिखाना और किसी तरह उनके जीने लायक इस संसार में जगह बनाना अमर के लिए यह असंभव नहीं था । लेकिन उनकी जिद थी कि क्यों नहीं इस देश की, इस समाज की परिस्थितियों को सब के लिए अनुकूल बनाया जा सकता। कम से कम उन लोगों का तो यही लक्ष्य होना चाहिए जिनके ऊपर इस समाज के संचालन की जिम्मेदारी सौंपी गई है। यदि ये लोग अपने लिए विलास की वस्तुएँ जुटाने, अपने संबंधियों के लिए सुविधाएँ सुरक्षित करने का काम करते हैं, उन चालीस-पचास करोड़ लोगों की अनदेखी
तीसरी आँख का वर्ष / 195
दलित बने रहने में संतोष की अनुभूति कराई और व्यक्तिपूजा ने आदमी से यह विश्वास भी छीन लिया कि वह बिना किसी बैसाखी के खड़ा हो सकता है। एक दूरस्थ गाँव में रहते हुए भी अमर देश की इन बदलती -बिगड़ती परिस्थितियों का निकट साक्षी सा रहा था और धीरे-धीरे उसके मन में यह एहसास भरता गया था कि इस देश के निम्न और निम्न मध्य वर्ग के लोग जिन में वह स्वयं को भी गिनता था, निकट भविष्य में सम्मान से जीवन जीने का अधिकार नहीं पा सकेंगे। आजादी के लगभग तीस वर्षों में यदि निर्धनता की सीमा सिकुड़ने के बजाय फैली है तो इसका क्या भरोसा कि आगे आने वाले दस-पन्द्रह या बीस वर्षों में इन अभागे लोगों के रहन-सहन में कोई फर्क आएगा । कुछ इसी तरह के विचारों ने अमर को भविष्य के प्रति सशंकित बना दिया था। उसकी इस संवेदनशीलता ने उसे यह मानने को बाध्य कर दिया था कि जब तक इस देश की परिस्थितियाँ नहीं बदलतीं, जब तक यहाँ हर आम आदमी के बच्चे के लिए शिक्षा और सम्मानपूर्ण जीवन की सुविधाएँ उपलब्ध नहीं हो जातीं, तब तक बच्चे पैदा करने की कोई तुक नहीं है । रमा उसके विस्यों से भली भाँति परिचित थी और उसकी असाधारण संवेदनशीलता से उत्पन्न यातनाओं की साक्षी रह चुकी थी। जब-जब समाचारपत्रों में कोई ऐसी घटना छपी जो इतिहास के चेहरे पर एक मनहूस कील की नरह उभरने वाली थी, जब जब किसी बड़े आदमी के मुँह से बहुत ही घटिया बात निकली और उसे बुद्धिजीवियों ने बहुत बड़ी बात कह कर पुकारा. तब तब अमर की आँखें आसमान के तारों की तरह रात भर जलती रही थीं । रमा को याद है कि एक बार दिल्ली से जब वे ढेर सारी पुस्तकें फुटपाथ से खरीद कर लाए थे, तो एक पुस्तक को लेकर वे कई दिनों तक परेशान रहे थे । पुस्तक अंग्रेजी में थी। शायद बिस्मार्क की जीवनी थी । उस पुस्तक को पढ़ते-पढ़ते वे डायरी मे नोट लेते जाते थे और फिर उन्हें पढ़ कर उसे सुनाते थे । वे कहा करते थे कि इस देश में बिस्मार्क की रिहमल की जा रही है, न सिर्फ बिस्मार्क द्वारा किए गए कामों को दुहराया जा रहा है बल्कि उसके शब्दों और वाक्यो को भी ज्यों का त्यों सरकारी वक्तव्यों और भाषणों में अपनाया जा रहा है और पिछलग्गू बुद्धिजीवियों द्वारा उन्हें मौलिक एवं प्रगतिशील विचार कह कर उछाला जा रहा है। रमा जानती थी अमर उन गिने-चुने लोगों में है जो सिर्फ अपने लिए जीने को सही जीना न मानकर सबके साथ जीने को सही जीना मानते हैं। उनके लिए उठने का मतलब था सब का एक साथ उठना, आगे बढ़ने का अर्थ था सब का एक साथ बढ़ना । सिर्फ अपने लिए सुविधाएँ जुटाने में वे अक्षम नहीं थे। अपने बच्चों को पढ़ाना-लिखाना और किसी तरह उनके जीने लायक इस संसार में जगह बनाना अमर के लिए यह असंभव नहीं था । लेकिन उनकी जिद थी कि क्यों नहीं इस देश की, इस समाज की परिस्थितियों को सब के लिए अनुकूल बनाया जा सकता। कम से कम उन लोगों का तो यही लक्ष्य होना चाहिए जिनके ऊपर इस समाज के संचालन की जिम्मेदारी सौंपी गई है। यदि ये लोग अपने लिए विलास की वस्तुएँ जुटाने, अपने संबंधियों के लिए सुविधाएँ सुरक्षित करने का काम करते हैं, उन चालीस-पचास करोड़ लोगों की अनदेखी तीसरी आँख का वर्ष / एक सौ पचानवे